Èxit rotund en la presentació del festival Alborajazz
23 de maig de 2022

Aquest divendres es va celebrar a la Casa de la Cultura José Peris Aragó la presentació del festival Alborajazz – Sons de la Mar. Miguel Chavarría, alcalde d'Alboraia, i Manuel Andreu, regidor de Cultura, van donar la benvinguda a les persones assistents i van convidar al públic a assistir als diferents concerts que es desenvoluparan en els tres nuclis d'Alboraia del 16 al 19 de juny.

El públic també va poder gaudir del concert de Kontxi Lorente & Latino Blanco, que van amenitzar la vetlada amb la presentació del seu nou treball musical.

La presentació també va servir com a inauguració de la renovada terrassa de la Casa de la Cultura José Peris Aragó, un nou espai cultural per als veïns i veïnes d'Alboraia. L'assistència va ser tot un èxit, ja que es va omplir per complet la terrassa. En finalitzar, les persones assistents també van poder gaudir d'una xicoteta degustació.

Consulta la programació completa del festival a la seua web oficial: https://alborajazz.com/.